Tayari kamanda wa polisi kanda maalum ya mji wa Dar Lazaro Mambossasa amethibitisha kuwa mwandishi huyo alikamatwa kuhusiana na utata unaokumba uraia wake.

Lakini mama Mujwahuzi anapinga kauli ya polisi kuhusu uraia wa mwanawe.

''Kabendera ni mwanangu, nilimzaa hapa Tanzania na hapajawahi kuwa na utata kuhusu anakotoka, polisi iseme ukweli inamshikilia kwa nini'' aliliambia Gazeti la The Citizen nchini Tanzania.

Kwa mujibu wa Gazeti hilo mama huyo wa miaka 80 alikuwa nyumbani kwa mwanawe tukio la kukamatwa kwake lilipotokea.

''Nimejawa na wasiwasi na hakuna yeyote anayenipatia habari kumhusu'' alisema mama Mujwahuzi akihojiwa na The Citizen.

Mama huyo haelewi kosa alilofanya mwanawe ni lipi na haamini ikiwa suala la yeye kuwa Mtanzania au la.

Pia anataka kujua nia ya serikali kumhoji uraia wa mwanawe akisisitiza kuwa ni Eric ni raia wa nchi hiyo kwa kuzaliwa. 

The Citizen liliripoti kuwa Siku ya Jumatano Mama Mujwahuzi alihojiwa na watu kumi amabo alifahamishwa baadae ni maafisa wa uhamiaji waliotaka kuthibitisha uraia wa mwanawe.

''Walinihoji kwa zaidi ya saa 10 na waliandika kurasa kumi ya kijitabu wachokuwa wakitumia'' alisema Bi Mujwahuzi ambaye ni mwalimu wa zamani katika eneo la Kagera

Kama mwalimu bado anakumbuka umuhimu wa kuweka nakala ya kumbukumbu- Licha ya umri wake mkubwa bado ana kumbukumbu nzuri.

Anasema kuwa mara ya kwanza aliwahi kuhojiwa kuhusu suala la uraia ilikuwa karibu miaka minne iliopita mjini Bukoba.

''Wakati huo waliandika nilichosema mbona hawaweki kumbukumbu?'' aliuliza mama Mujwahuzi 

Mei 2013 serikali ilisema uraia wa Erick Kabendera na wazazi wake, Nolasco John Kabendera na Verdiana Protus Mujwahuzi haubishaniwi kwani wote ni raia wa Tanzania wa kuzaliwa. (IBN TV Archives)

Julai 2019 Polisi wamesema wanamshikilia Erick kutokana na utata wa uraia wake.

Bi Mujwahuzi anaendelea na matibabu ya shinikizo la damu na anahofia kuendelea kuzuiliwa kwa mwanawe Eric Kabendera huenda kukaathiri hali yake.

Anamatumaini utata wa uraia unaomzunguka mwanawe utapata ufumbuzi na... \n\nNipe kichwa kizuri cha makala hapo juu.
Eric Kabendera: Mama mzazi atofautiana na polisi kuhusu uraia wa mwanawe Tanzania